**Dadl**

Yn y stori, mae **tri** gwahanol grŵp o bobl yn hawlio mai nhw ddylai fod yn cael popeth oedd ar y llongau.

1. Yr Arglwydd Cawdor a’r Arglwydd Ashburnham.

Dyma’r rhai oedd yn dweud eu bod yn berchen y tir a’r traethau. Felly roedden nhw’n credu mai nhw ddylai fod yn berchen unrhyw beth fyddai’n glanio ar y tir o gyfeiriad y môr.

1. Pobl y pentref

Roedd y môr yn berchen i bawb, medden nhw, ac felly pwy bynnag fyddai’n dod o hyd i’r llongddrylliad gyntaf, nhw ddylai fod yn berchen popeth fyddai arno.

1. Y Brenin a’r llywodraeth

Yr Ynad Heddwch oedd yn cyfateb i’n heddlu ni heddiw, ac roedd hwn yn credu mai’r Brenin neu’r llywodraeth ddylai fod yn cael y cyfan.

TASG 1

Dychmygwch eich bod chi yn un o’r tri grŵp yma o bobl. Paratowch ddadleuon i gefnogi eich barn mai chi ddylai fod yn cael popeth oddi ar fwrdd y llong. Dadleuwch yn erbyn y ddau arall.

TASG 2

Dewiswch dri o’r dosbarth i gynrychioli’r gwahanol grwpiau. Rhowch y tri i eistedd ar flaen y dosbarth, a gofynnwch gwestiynau iddyn nhw, a’u croesholi ynghylch eu barn.

